บรรยากาศคึกคัก บลองค์แปง จีที ซีรีส์ เอเชีย ซิ่งระห่ำ 20-21 พ.ค.นี้
ชาวบุรีรัมย์ตื่นตัวศึกมอเตอร์สปอร์ต รายการ 2017 ที่จะระเบิดความมัน 20-21 พ.ค.นี้ ที่สนามช้าง อินเตอร์เนชั่นแนล เซอร์กิต จ.บุรีรัมย์ มีแฟนบอลหลายพันคนร่วมสัมผัสรถแข่งซุปเปอร์คาร์ ที่ร่วมกิจกรรมโปรโมตการแข่งขันหน้าสนามไอ-โมบาย สเตเดียม,วันที่ 18 พ.ค. 60 ศึกมอเตอร์สปอร์ตระดับโลก รายการ บลองค์แปง จีที ซีรีส์ เอเชีย 2017 เตรียมดวลความเร็วสนาม 2 ของปี ระหว่างวันที่ 20-21 พฤษภาคมนี้ ที่สนามช้าง อินเตอร์เนชั่นแนล เซอร์กิต จ.บุรีรัมย์ พร้อมกับซีรีส์สุดมันส์อย่าง ลัมบอร์กินี ซูเปอร์ โทรฟิโอ และ สเปเชียล ออลล์ วีลส์ ไดรฟ์ ซึ่งจะแข่งในสุดสัปดาห์เดียวกันด้วย,เมื่อช่วงหัวค่ำวันพุธที่ 17 พฤษภาคม ที่ผ่านมา สนามช้าง อินเตอร์เนชั่นแนล เซอร์กิต ได้จัดกิจกรรมโปรโมตการแข่งขันรายการนี้ ด้วยการนำรถแข่งซุปเปอร์คาร์สุดล้ำ 3 คัน อย่าง ลัมบอร์กินี ฮูราคาน จีที3, แม็คลาเรน 650เอส จีที3 และ เมอร์เซเดส-เอเอ็มจี จีที3 พร้อมด้วยกริดเกิร์ลสุดน่ารัก มาให้แฟนฟุตบอลที่เข้าชมการแข่งขันระหว่าง บุรีรัมย์ ยูไนเต็ด เปิดบ้านต้อนรับการมาเยือนของ สุพรรณบุรี เอฟซี ได้ร่วมสนุกเล่นเกมชิงบัตรเข้าชมหลายรางวัล โดยมีแฟนบอลและประชาชนจำนวนหลายพันคนให้ความสนใจ,ล่าสุด ตลอดทั้งวันนี้ บรรดาทีมแข่งกว่า 80 ทีม ทั้งจากรายการ บลองค์แแปง จีที ซีรีส์ เอเชีย, ลัมบอร์กินี ซูเปอร์ โทรฟิโอ และ สเปเชียล ออลล์ วีลส์ ไดรฟ์ นำรถเข้าเซตอัพเพื่อเตรียมความพร้อมตามพิตต่างๆ ของตนเองแล้ว โดยจะมีการลงซ้อมครั้งแรกในวันศุกร์ที่ 19 พฤษภาคมนี้,สำหรับศึก บลองค์แปง จีที ซีรีส์ เอเชีย เป็นการแข่งขันรถยนต์ประเภทมินิเอ็นดูรานซ์ ด้วยรถแข่งซุปเปอร์คาร์ประเภทจีที 3 และจีที4 โดยไฮไลต์อยู่ทีรถแข่งซุปเปอร์คาร์ชั้นนำของโลกหลากหลายแบรนด์ อาทิ ลัมบอร์กินี ฮูราคาน จีที3, ออดี้ อาร์8 แอลเอ็มเอส, แม็คลาเรน 650เอส จีที3, เฟอร์รารี่ 488 จีที3, แอสตัน มาร์ติน วี12 แวนเทจ จีที3, ปอร์เช่ 911 จีที3, บีเอ็มดับเบิลยู เอ็ม6 จีที3 และ เมอร์เซเดส-เอเอ็มจี จีที3 มีนักขับชั้นนำของโลกและเอเชียกว่า 60 คน เข้าร่วมการแข่งขัน อาทิ อเล็กซ์ ยูง อดีตนักขับฟอร์มูล่าวัน ชาวมาเลเซียน จากทีม ออดี้ อาร์8 แอลเอ็มเอส คัพ, โฮ ปิน ตุง ยอดนักขับชาวจีนจาก เอฟเอฟเอฟ เรซซิ่ง ทีม บาย เอซีเอ็ม รวมถึงนักขับไทยหนึ่งเดียวในรายการนี้อย่าง แซนดี้ สตูวิค ดีกรีแชมป์ ยูโร ฟอร์มูล่า โอเพ่น และอดีตนักขับจีพี3 ซึ่งจะลงแข่งขันในคลาสซิลเวอร์ ภายใต้สังกัด วินเซนโซ โซสพิรี เรซซิ่ง,นอกจากนี้ ยังมีนักขับไทยอีก 6 คนที่ลงแข่งขันแบบซิงเกิลเรซ หรือแบบเรซเดียว ได้แก่ วุฒิกร อินทรภูวศักดิ์ จาก เอสต์ โคล่า ไทยแลนด์ โดยจับคู่กับ แม็กซิม ชูสเซ่ ทีมเมทชาวฝรั่งเศส, สรัญ เสรีธรณกุล จับคู่กับ แอนดรูว ฮายานโต นักขับดาวรุ่งอินโดนีเซียนในสังกัด เอ็กซ์-วัน มอเตอร์สปอร์ต, วรวุฒิ ภิรมย์ภักดี จับคู่ คาร์โล แวน แดม ทีมเมทชาวดัตช์ในสังกัด สิงห์ มอเตอร์สปอร์ต ทีม ไทยแลนด์, ณัยณพ ภิรมย์ภักดี จับคู่กับ คริส วาน เดอร์ ดริฟต์ นักขับนิวซีแลนด์ในสังกัด คราฟท์ แบมบู เรซซิ่ง รวมถึง ภูริต ภิรมย์ภักดี ที่จับคู่กับ กันตศักดิ์ กุศิริ ลงแข่งให้ทีม สิงห์ แพลน-บี มอเตอร์สปอร์ต,ศึกบลองค์แปง จีที ซีรีส์ เอเชีย 2017 ดวลความเร็วทั้งสิ้น 6 สนามตลอดทั้งปี โดยสนามแรกมีขึ้นที่ประเทศมาเลเซียเมื่อช่วงต้นเดือนเมษายนที่ผ่านมา ส่วนประเทศไทยถูกบรรจุเป็นสนามที่ 2 ของฤดูกาล แข่งขันที่ สนามช้าง อินเตอร์เนชั่นแนล เซอร์กิต จ.บุรีรัมย์ ระหว่างวันที่ 20-21 พฤษภาคมนี้ ซึ่งถือเป็นครั้งแรกกับรายการที่แฟนความเร็วชาวไทยจะได้ชมแบบติดขอบสนามได้ในเมืองไทย โดยการแข่งขันบลองค์แปง จีที ซีรีส์ เอเชีย 2017 สนาม 2 จะดวลความเร็วทั้งสิ้น 2 เรซ ในวันเสาร์ที่ 20 พฤษภาคมนี้ จะเป็นการแข่งขันเรซ 3 ของฤดูกาล ในเวลา 15.20 น. ส่วนเรซที่ 4 จะดวลความเร็วในวันอาทิตย์ที่ 21 พฤษภาคมนี้ เวลา 13.30 น. ถ่ายทอดสดผ่านทาง ทรู4 ยู ช่อง 24,สำหรับแฟนความเร็วสามารถซื้อบัตรเข้าชมการแข่งขันได้แล้ววันนี้ ทาง ออล-ทิคเก็ต ไทยแลนด์ กว่า 11,000 สาขาทั่วประเทศ หรือที่สนามช้าง อินเตอร์เนชั่นแนล เซอร์กิต บัตรวีไอพี ราคา 3,000 บาท/2 วัน 2,000 บาท/1 วัน, บัตร แกรนด์สแตนด์ ราคา 500 บาท/2 วัน 300 บาท/1 วัน และบัตรไซด์สแตนด์ ราคา 150 บาท/2 วัน 100 บาท/1 วัน
ชาวบุรีรัมย์ตื่นตัวศึกมอเตอร์สปอร์ต รายการ บลองค์แปง จีที ซีรีส์ เอเชีย 2017 ที่จะระเบิดความมัน 20-21 พ.ค.นี้ ที่สนามช้าง อินเตอร์เนชั่นแนล เซอร์กิต จ.บุรีรัมย์ มีแฟนบอลหลายพันคนร่วมสัมผัสรถแข่งซุปเปอร์คาร์ ที่ร่วมกิจกรรม
บลองค์แปง จีที ซีรีส์ เอเชีย 2017,มอเตอร์สปอร์ต,สนามช้าง อินเตอร์เนชั่นแนล เซอร์กิต,ซูเปอร์คาร์,บุรีรัมย์